tomron87/hebrew-wikipedia-sentences-corpus huggingface dataset:
דרך פרק העונה השלישית "Lows in the Mid-Eighties" אנחנו מגלים כי השניים יצאו יחד, אך באותו הזמן גרייס לא הבינה שוויל הוא הומו, מאחר שאז הוא עדיין לא יצא הארון.
כאשר וויל פוגש את ג'ק מק'פרלנד באותה המסיבה, הוא גורם לו להכיר בהומוסקסואליות המודחקת שלו.
ויל מציע לגרייס נישואים במהלך חג ההודיה, בניסיון לדחות קיום יחסי מין עימה.
מספר שעות מאוחר יותר, כשהוא סוף סוף יוצא מהארון, גרייס כועסת עליו כל כך, והשניים לא מדברים זה עם זו במשך שנה.
שנה מאוחר יותר השניים נתקלים זה בזו באופן מקרי במכולת שכונתית, ומתפייסים.
מאז, הם נשארו קרובים מאוד ובלתי נפרדים.
גרייס עוברת לדירתו של ויל בעונה הראשונה, לאחר שהיא נפרדת מארוסה דני (טום וריקה); בעונה השנייה היא מכריזה על עצמאותה, ועוברת לגור לבדה - בדירה שנמצאת בהמשך המסדרון מדירתו של וויל.
בעונה השלישית גרייס חוזרת לגור יחד עם וויל, וג'ק נכנס לגור בדירתה של גרייס.
בעונה החמישית של הסדרה היא עוברת לגור בברוקלין, לאחר נישואיה לליאו מרקוס (הארי קוניק ג'וניור), אך כאשר השניים מתגרשים בעונה השביעית, היא חוזרת שוב לגור עם וויל.
לעיתים קרובות, ג'ק וקארן לועגים לקרבה בין גרייס לבין וויל, ומקניטים אותם בכך שהם מתייחסים אליהם כאל זוג נשוי.
לפעמים, השניים מסיים את המשפטים האחד של השני, דבר שדווקא מסייע להם במשחק החברה האהוב עליהם - Charades.
יחד עם זאת, הם גם יכולים לעיתים להיות די לא מתפקדים, ואף תלוים-הדדית זה בזו, לפעמים עד כדי הצורך לקבל האחד אישור של השני בבחירתם של בגדים או אפילו בני-זוג.
כאשר ויל מתחיל לצאת עם וינס ד'אנג'לו (בובי קנאבלי) בעונה השישית, הוא היה מאוד עצבני בנוגע לדעתה של גרייס על וינס, וציין בעבר הוא סיים מערכות יחסים, מאחר שגרייס לא אהבה דבר מה בנוגע לבן-הזוג שלו באותה העת.
למרות זאת, הם בדרך כלל אכפתיים ותומכים זה בזו.
לגרייס יש מערכת יחסים חזקה גם עם העוזרת שלה, קארן ווקר, אשת חברה עשירה, אלכוהוליסטית, שכמעט ואיננה מבצעת שום עבודה במשרד של גרייס.
יחד עם זאת, קארן בכל זאת שימושית לעבור גרייס, למשל כאשר היא משתמשת בקשרים החברתיים שלה כדי לעזור גרייס לקבל עבודה.
פרט לכך, קארן, בדרך כלל, מעבירה את שעות העבודה שלה בהתלוצצויות על חשבונה של גרייס - היא באופן קבוע מבקרת את גודל החזה של גרייס ובחירותיה בלבוש ובבני-זוג.
יחד עם זאת, גרייס וקארן הופכות לחברות קרובות לאורך השנים.
גרייס, בסופו של דבר, לומדת להבליג על התנהגויות העבר של קארן, ואילו קארן מדי פעם מפסיקה ללעוג לגרייס, וחושפת צד רך יותר של עצמה, אכפתי יותר.
באחד הפרקים, גרייס מתעמתת עם מילו (אנדי גרסיה), שמסרב לצאת עם קארן לדייט שני, כאשר היא עוברת הליך גירושין עם בעלה סטן וחשה פגועה מאוד באותו הזמן.
במקרה אחר, קארן מסרבת לבקשתה של גרייס להעניק לה הלאווה עסקית; בתחילה נדמה כי היא מסרבת מתוך גחמה או רוע, אולם בסופו של דבר מתגלה כי היא באמת עשתה את זאת על מנת למנוע מגרייס כישלון עסקי.
במידת מה, לגרייס יש גם קשר הדוק עם ג'ק מק'פרלנד.
בעונות הראשונות ג'ק מדבר לעיתים קרובות בצורה שלילית על גרייס ואף טוען בשלב מסוים שאין לו עניין בה, באופן חלקי בגלל הקנאה שלו בקרבה שבינה לבין ויל, חברו הקרוב.
עם זאת, לאחר שגרייס וג'ק מבלים זמן-מה ביחד, בזמן שוויל נופש באיי קיימן (בתקופה שמתרחשת בין עונה 2 ל-3), הם מפתחים ידידות ומתקרבים זה לזה.
מאוחר יותר מסתבר כי השניים חולקים אהבה להחלקה על הקרח וכן לתוכנית טלוויזיה העוסקת בענתיקות .
למרות ידידותם, לעומת זאת, הם לעיתים קרובות מצליחים להרגיז זה את זה; לעיתים קרובות המריבות בין השתיים מסתיימות כאשר גרייס מכה את ג'ק על המצח שלו.
Grain הוא משפחה של צפני זרם סינכרוניים המיועדים לסביבת חומרה מוגבלת משאבים, מעגלים, זיכרון וצריכת אנרגיה.
הגרסה הראשונה Grain 0.0 פותחה על ידי מרטין הל, תומאס ג'הנסון מאוניברסיטת לונד בשוודיה ווילי מאייר, הוצעה ב-2004 לתקן eSTREAM האירופאי והתגלו בה ליקויים במהלך התיקנון, מה שהוביל לפיתוח Grain v1 המשופרת שנבחרה בסבב השלישי (phase 3) יחד עם שני אלגוריתמים נוספים כצופן זרם מועדף ובטוח לשימוש בקטגוריית חומרה.
ב-2006 פותחה הגרסה Grain 128 כדי לתמוך במפתח בגודל 128 סיביות.
בשנת 2011 פורסמה גרסה משופרת Grain-128a עם מפתח הצפנה בגודל 128 סיביות שנוספה בה יכולת אימות.
גריין המקורי מבוסס על שני אוגרי זיזה ממושבים (LFSR), פונקציית סינון בוליאנית, אי-ליניארית וזיכרון של 160 סיביות.
גודל מפתח ההצפנה הוא 80 סיביות.
ביצועיו תואמים לאילו של צפני זרם פשוטים וידועים כמו A5/1 ו-צופן E0 שמשמש להבטחת בלוטות' ויתרונו הוא ביכולת להאיץ את ביצועיו על ידי הוספת מעגלים, אם הם זמינים.
הצופן חופשי לשימוש ואינו מוגן בפטנט.
הצורך ב-Grain נובע מהדרישה לפרימיטיבים קריפטוגרפיים קומפקטיים שניתנים ליישום בחומרה בסיבוכיות נמוכה, במעגלים פשוטים יחסית וזולים לייצור ותחזוקה.
לדוגמה לצורך תיוג אלקטרוני באמצעות גלי רדיו כמו RFID.
לזיוף תג אלקטרוני יכולות להיות משמעויות הרסניות אם משתמשים בו במערכת חיוב אלקטרונית לכן יש צורך בקריפטוגרפיה.
יישום צופן בלוקים כמו AES בחומרה כזו כמעט אינו מעשי ואינו כלכלי בשל הצורך במספר גדול של שערים.
צופן זרם שמיישם LFSR ברמה של סיביות, קל וזול ליישום בחומרה ודורש מספר מינימלי של שערים, מלבד העובדה שהוא מכיל תכונות אקראיות סטטיסטיות טובות ומבטיח מחזוריות מינימלית גבוהה.
Grain שייך לקטגורית צופן זרם סינכרוני שבו זרם המפתח מיוצר בנפרד וללא תלות במסר הקריא.
בצופן נעשה שימוש בשני סוגי אוגרים, LFSR הליניארי ו-NFSR הלא ליניארי, האחרון משמש לסינון הראשון ומאזן את התוצאה.
וכן נעשה שימוש בווקטור אתחול בגודל 64 סיביות.
לטענת המפתחים ההתקפה הטובה ביותר כנגד הצופן היא בסיבוכיות של .
צופן גריין הבסיסי כולל מצב פנימי (state) בגודל 160 סיביות המחולק בין שני אוגרים.
אוגר ה-LFSR המיוצג על ידי מערך בגודל 80 סיביות; ואוגר NFSR שהוא המערך .
הפולינום המשמש להיזון (feedback) הוא פולינום פרימיטיבי ממעלה 80 המוגדר כ:
פונקציית העדכון של אוגר LFSR היא: .
פולינום ההיזון של NFSR הוא:
מתוך תכולת האוגרים חמישה משתנים מהווים קלט לפונקציה בוליאנית שהיא פונקציה מאוזנת בעלת אי-ליניאריות גבוהה ועמידה בפני התנגשויות (correlation) המוגדרת:
כאשר המשתנים נלקחים מפוזיציות , , , ו- לפי סדר זה.
המשתנה האחרון נלקח מהאוגר NFSR.
פלט הפונקציה הבוליאנית אז עובר מיסוך עם הסיבית של אוגר NFSR והתוצאה מהווה חלק מזרם המפתח.
בניסוח פורמלי הפונקציה הבוליאנית לעדכון הסיבית הבאה כאשר הוא הפעימה הנוכחית ניראית כך:
כמו בכל צופן זרם, ההצפנה מתבצעת על ידי XOR של המסר עם זרם המפתח סיבית אחר סיבית.
המפתח המסופק על ידי המשתמש שהוא מחרוזת של 80 סיביות נטען לתוך אוגר NFSR.
וקטור האתחול נטען לתוך 60 הסיביות הראשונות של LFSR וביתר מציבים אחדים.
בשלב זה הצופן מופעל 160 פעימות בהן לא משתמשים בפלט כמפתח הצפנה אלא תחת זאת מזינים את הפלט בחזרה על ידי XOR עם הקלט של שני האוגרים (כמתואר בתרשים).
לאחר 160 הפעלות (clocking) הצופן מוכן לשימוש.
בשל העובדה ששני האוגרים מפיקים פלט בכל פעימה, קצב העבודה של הצופן הוא סיבית אחת לכל פעימת שעון.
אפשר להגביר את מהירות הצופן עד כדי פקטור של 16 על חשבון תוספת חומרה.
השיפור נעשה פשוט על ידי יישום הפונקציות פעמים מרובות בכל פעימה.
הפונקציות עוצבו כך שניתן יהיה לבצע מספר הזזות ברצף, כך מופקות יותר סיביות בו זמנית.
לאחר שהתגלו ליקויים בגרסה הראשונה של גריין פותחה הגרסה המעודכנת v1 בשינויים קלים לעומת הקודמת.
הפונקציה שונה והיא מוגדרת כך:
הפונקציה נותרת ללא שינוי אך פלט הצופן שהוא הסיבית הפסאודו-רנדומלית הבאה מתעדכנת לפי פרוצדורה שונה:
לאחר שהתגלו התקפות כנגד הגרסה המשופרת Grain v1 פותחה בשנת 2006 הגרסה Grain 128 על ידי מרטין הל, תומאס ג'ונסון, אלכסנדר מקסימוב ווילי מאייר.
ההתקפות הסתמכו על קירוב ליניארי ולכן בשינויים קלים, בין היתר למשל הוספת משתנים לפונקציית הפלט ההתקפות הללו כבר אינן ישימות.
הגרסה Grain-128 תומכת במפתח הצפנה בגודל 128 סיביות ווקטור אתחול בגודל 96 סיביות.
האוגרים הוגדלו ל-128 מצבים כל אחד כדלהלן:.
הפונקציות התשנו גם הן כדלהלן:
פונקציית העדכון המתאימה של LFSR היא:
פונקציית ההיזון (feedback) האי-ליניארית של NFSR היא:
העדכון של NFSR מתבצע לפי פוזיציות:
מצב (state) הצופן מיוצג על ידי שני האוגרים, בסך הכול 256 סיביות של זיכרון.
מתוכם תשע סיביות מפוזיציות שונות מהוות קלט לפונקציית הסינון הבוליאנית כדי להפיק את סיבית הפלט הפסאודו-אקראית כדלהלן:
הפוזיציות המשמשות למשתנים הם: לפי סדר זה.
פונקציית הפלט הסופית מוגדרת כדלהלן:
גרסת גריין 128a מורכבת ממחולל זרם המפתח (key stream generator) ומנגנון אימות (authentication) אופציונלי.
המחולל מורכב משלושה רכיבים עיקריים, אוגר זיזה ממושב ליניארי (LFSR), אוגר זיזה ממושב לא ליניארי NFSR ופונקציית סינון בוליאנית.
שני האוגרים בנויים מ-128 מצבים ומסומנים בקיצור וכן בהתאמה.
ביחד הם מהווים זיכרון של 256 סיביות המייצגות את המצב הפנימי (internal state) של המחולל בכל פעימה.
הפולינום הפרימיטיבי המשמש להזנה (feedback) של האוגר LFSR הנקרא מוגדר כדלהלן:
פונקציית עדכון המצב (בניגוד לפונקציית ההזנה) של ה-LFSR היא:
פולינום ההזנה האי-ליניארי של האוגר NFSR הנקרא הוא:
פונקציית העדכון של ה-NFSR היא:
בניגוד לפולינום ההזנה לעיל, כלל העדכון כולל את הסיבית שהיא פלט האוגר LFSR.
פונקציית הסינון הבוליאנית מקבלת תשעה מצבים קודמים כפרמטרים, שנים מהם נלקחים מאוגר ה-NFSR והיתר מ-LFSR.
כאשר המשתנים מקבילים לפי הסדר למצבים .
לפני שמייצרים זרם מפתח בר שימוש תחילה יש לאתחל את הצופן באמצעות וקטור האתחול ומפתח ההצפנה הסודי המסופקים על ידי המשתמש.
טוענים את סיביות המפתח 128 בסך הכול לאוגר NFSR ווקטור האתחול נטען ל-96 הסיביות הראשונות של אוגר LFSR, וביתר הסיביות שלו למעט האחרונה מציבים '1' והסיבית האחרונה מאופסת.
בשלב זה מריצים את הצופן (clocking) בסך הכול 256 פעימות, כאשר במקום להשתמש בזרם המפתח מזינים אותו בחזרה באמצעות XOR עם קלט שני האוגרים בהתאמה.
צופן Grain-128a ניתן להפעלה בשני אופנים, עם או בלי אימות.
אימות מחייב ש-, אחרת אסור להשתמש בתג האימות.
קיום התנאי האמור באחריות היישום המשתמש ועליו לממש מערכת התראה כלשהי במקרה שהתנאי מופר.
כאשר פלט המחולל נוצר על ידי .
דהיינו רק כל סיבית שנייה נכללת בפלט, למעט 64 הסיביות הראשונות (במקרה זה תפוקת המחולל יורדת בחצי).
כאשר 64 הסיביות הראשונות משמשות למנגנון האימות להלן.
אם פלט המחולל מתקבל פשוט על ידי .
כלומר כל הסיביות נכללות בפלט המחולל.
במקרה זה הצופן דומה לגרסה Grain-128.
מנגנון האימות של Grain משתמש בחלק מסיביות הפלט כקלט לאוגרים נפרדים בגודל 32 סיביות כל אחד הנקראים 'אוגר הזזה' ו'אקומולטור' (אגרן) והפלט הסופי של האקומולטור משמש כתג אימות.
על מנת שתג האימות יהיה בטוח יש לרפד את המסר.
אם המסר הוא מחרוזת של סיביות, , מוסיפים את הסיבית '1' בסוף המסר: .
ריפוד זה חיוני להבטחת האימות כך שלמסרים ו- יהיה תג שונה.
כדי לייצר תג אימות מתאים למסר מפעילים את שני האוגרים במהלך ההצפנה שלו.
תכולת אוגר ההזזה בזמן מיוצגת על ידי .
תכולת האקומולטור בזמן מיוצגת על ידי .
אוגר ההזזה מאותחל על ידי 32 הסיביות הראשונות והאקומולטור על ידי 32 הסיביות הבאות אחריהן עבור .
עדכון אוגר ההזזה מתבצע על ידי .
האקומולטור מתעדכן על ידי .
התכולה הסופית של האקומולטור היא תג האימות בגודל 32 סיביות.
שני האוגרים LFSR ו-NFSR של המחולל מעודכנים באופן קבוע בכל שתי פעימות.
היתרון בזה הוא בביצועים ובעמידות כנגד התקפת ערוץ צדדי.
היתרון של צופן גריין באופן כללי ישים גם כאן, במחיר של תוספת חומרה אפשר להכפיל ביצועים בהתאם.
את השיפור משיגים בעיקר על ידי שמקודדים עותקים של שלוש הפונקציות מספר פעמים במעגלים נוספים, כמידת הצורך.
מסיבה זו הצופן עוצב כך ש-32 הסיביות האחרונות של האוגרים אינן בשימוש בפונקציות ההזנה או העדכון.
בדרך זו ניתן להגיע להאצה בפקטור של עד 32, אם החומרה זמינה.
התפוקה במקרה זה תהיה לכל היותר 16 סיביות לפעימת שעון אחת.
Grain128a הוא התפתחות שלישית בסדרה בעקבות חולשות שהתגלו באלגוריתמים הקודמים.
ובגרסה זו ניתן מענה לכל הבעיות שהתגלו בקודמות.
קריפטואנליזה של הגרסאות הקודמות כוללת מספר התקפות חלקן מוצלחות יותר חלקן פחות:
התקפת קירוב ליניארי של גוליק מ-1994 כנגד צפני זרם שמנסה למצוא סיביות פלט שאינן 'מאוזנות', כלומר שנוטות להיות '1' לעיתים קרובות יותר מאשר '0'.
בכל אופן הפונקציות של גריין נבחרו כך שיהיה להם נטאי קטן ככל האפשר.
התקפה אלגברית שהיא ניסיון להציג את סיביות הפלט הראשוני של המחולל כפונקציה של המצב הראשוני, על ידי ניסיון לפתור את מערכת המשוואות שנוצרת ביניהם.
כפי שהראו קורטיס ומאייר (2003) וכן ברביין, גילברט וג'וקס (2008), ההתקפה הייתה יעילה לולא הכיל גריין את האוגר NFSR שהוא בעל אי-ליניאריות גבוהה גם בפונקציית העדכון שלו וגם באופן חילוץ סיביות הפלט בפונקציה .
כך שהיא אינה מסכנת את הצופן.
התקפת איזון זמן/זיכרון בגרסה המתאימה לצופן זרם שנקראת התקפת איזון TMD (קיצור של זמן/זיכרון/דטה) של ביריוקוב ושמיר (2004), היא התקפה גנרית שמתאימה להרבה פונקציות קריפטוגרפיות ובמיוחד צופן זרם והיא יעילה בפקטור של כאשר הוא אורך המצב הפנימי בסיביות.
מסיבה זו היות שהמצב הפנימי מכיל 256 סיביות, שבירת הצופן נחשבת מעבר להישג יד במונחים של התקפת איזון זמן/זיכרון בטכנולוגיה הנוכחית.
התקפת שיבוש (fault attak) שפורסמה לראשונה על ידי הוך ושמיר (2004) ונמצאה כיעילה במיוחד כנגד מספר צפני זרם מודרניים.
שהיא יעילה בתנאי שהתוקף מסוגל ל'הזריק' סיביות שגויות (bit flipping) במיקומים ספציפיים של אחד האוגרים ולנסות לאתר את השלכות השינוי על הפלט, כאשר השגיאות מתקדמות במהלך פעולת הצופן.
ה-LFSR רגיש יותר למניפולציה בסיביות אך העדכון של NFSR מחזיר אי-ליניאריות גבוהה.
התקפת ערוץ צדדי המתמקדת בסריקת האותות הבוקעים מהמחשב או המכשיר המבצע את ההצפנה, ישימה כנגד גריין וכמו נגד הרבה פרימיטיבים קריפטוגרפיים אחרים.
לכן יש להיזהר ביישום הצופן בחומרה באופן שאינו חושף תנודות קיצוניות מדי בצריכת האנרגיה או הבדל גדול במספר מחזורי שעון לפעולה.
במיוחד כיוון שמנגנון האימות פועל באופן כזה שישנו הבדל ניכר כאשר מעבדים את סיביות המסר.
דיאגרמה של צריכת האנרגיה של הצופן במהלך ההצפנה מאפשרת הבחנה בין סיביות אחד לסיביות אפס.
זנג וואנג הראו ב-2009 שישנם זוגות של מפתח-וקטור אתחול 'חלשים' בצופן גריין, במובן שהם גורמים לאיפוס האוגר LFSR אחרי שלב האתחול.
היות שבדרך כלל מפתחות הצפנה נבחרים באקראי, ההסתברות שזוג חלש יבחר היא בערך , לכן זהו לא איום ממשי.
הוכח שזיוף תג האימות של גריין יכול להצליח בהסתברות של שזה בערך מה שצפוי מכוח גס.
וכמובן חשוב להימנע משימוש חוזר במפתח ווקטור אתחול ישנים, בדיוק כמו בהצפנה.
Grain הוא למעשה פשרה שנועדה לאפשר יישום מוגבל משאבים ובשל כך ביטחונו וביצועיו מוגבלים בהתאם.
ידוע ש-LFSR עם פולינום פרימיטיבי ממעלה בעל מחזוריות של לפחות סיביות.
לטענת המפתחים הצופן עוצב כך שהפעלת כוח גס בניסיון לנחש את המצב הפנימי לא יפחת מ- או בגרסת 128 ביט, שזה מספק ברמה של חומרה מסוג זה.
היות שהצופן פועל ברמת סיביות ולא מילים תפוקתו במצב אופטימלי אינה עולה על 16 סיביות לפעימת שעון אחת שזה נמוך בהשוואה לצפנים שפועלים ברמה של מילים בגודל 32 סיביות למשל שאז בפעימת שעון אחת מופקים לפחות 32 סיביות.
לעומת זאת צופן Grain ניתן ליישום במעגל משולב FPGA למשל מסוג אלטרה באמצעות שפת VHDL ביישום רגיל בלא יותר מ-300 שורות קוד כאשר רק 1435 שערים מנוצלים.
כמובן שמספר השערים עולה בהתאמה ככל שמאיצים את הצופן כי יישום הזזות מרובות דורש יותר שערים.
לטענת המפתחים הצופן עמיד כנגד התקפת קורלציה וכן התקפות אלגבריות על פונקציית הסינון או התקפות קלאסיות אחרות נגד צפני זרם.
גרסת גריין המקורית התגלתה כלא בטוחה במהלך הבחירה לתקן לאחר שפורסמה ב-2006 התקפה מעשית כנגדה בסיבוכיות של ועם סיביות זרם מפתח.
שזה טוב בהרבה מכוח גס.
גרסת Grain v1 מאפשרת מפתח באורך של עד 128 סיביות והיא נחשבת טובה יותר.
בהתקפה שנקראת Dynamic Cube Attacks של איתי דינור ועדי שמיר, הגרסה המלאה של Grain-128 ניתנת לשבירה במאמץ נמוך מכוח גס בפקטור של .
לאור זאת פותחה הגרסה Grain 128a הצעירה יחסית (2011).
שתי התקפות פורסמו כנגד גרסה זו, האחת נקראת התקפת שיבוש דיפרנציאלית (Diferential Fault Attack) והיא מנצלת את מרכיב האימות MAC של הצופן כדי לחשוף את המפתח בסביבות ניסיונות.
ההתקפה שנייה מנצלת קשר או יחס כלשהו בין מפתחות הצפנה ווקטור האתחול, בסיבוכיות נמוכה משמעותית מכוח גס.
לא ברור כמה ההתקפה פרקטית משום שהיא תלויה ביכולת התוקף לבצע מניפולציות בזיכרון הפנימי במיקומים ספציפיים באמצעות מיכשור חיצוני, הדבר תלוי בעיקר בסוג החומרה.
ההתקפה על Grain v1 מצליחה לשחזר את המפתח הסודי עם וקטורי אתחול IV נבחרים, עם סיביות זרם מפתח ובסיבוכיות של .
כנגד הגרסה Grain 128 ההתקפה דורשת וקטורי אתחול נבחרים וכן סיביות מזרם המפתח בסיבוכיות של .
גרייטר סדברי , הידועה בקיצור כסדברי, היא עיר בפרובינציית אונטריו בקנדה.
העיר שוכנת בדרום החלק הצפוני של אונטריו ומשתרעת על שטח של כ-3,200 קילומטרים רבועים.
אזור סדברי היה מיושב בצורה דלילה על ידי אנשי האוג'יבווה (Ojibwe) במשך אלפי שנים לפני בואם של האירופאים לאזור.
האירופאים הראשונים שהתיישבו באזור היו ישועים דוברי צרפתית שהקימו מיסיון בשם סנט-אן-דה-פין (Sainte-Anne-des-Pins) בתחילת שנות ה-80 של המאה ה-19. בעקבות המיסיון התפתחה בסדברי בהמשך השנים קהילת דוברי-צרפתית גדולה.
ב-1883 הושלמה בנייתה של המסילה הקנדית הפסיפית (Canadian Pacific Railway) שעברה באזור.
במהלך בנייתה של הרכבת נחשפו ריכוזים גדולים של עפרות ניקל ונחושת בקצה אגן סדברי.
בעקבות הגילוי הגיע גל של מתיישבים אירופאים לאזור כדי להתפרנס מהמכרות שנפתחו וכן כדי להקים תחנת שירות לעובדי המסילה.
המתיישבים האלו הקימו את סדברי ב-1893. ההתיישבות נקראה על שם העיירה סדברי שבמחוז סאפוק באנגליה, שהייתה מקום הולדתו של אשתו של הממונה על המסילה הקנדית הפסיפית, ג'יימס וורת'ינגטון.
תושבי סדברי התפרנסו מכרייה ומחטיבת עצים, אם כי כעבור מספר שנים הכרייה הפכה לענף הדומיננטי בכלכלת סדברי במשך מרבית המאה ה-20.
סדברי התאוששה במהירות גדולה יחסית מהשפל הגדול בעקבות הביקוש הגדול בעולם לניקל בתחילת שנות ה-30 של המאה ה-20. לקראת סוף שנות ה-30 החלה האטה כלכלית, אך הביקוש לניקל חזר לגדול בגלל מלחמת העולם השנייה.
ב-2001 סדברי אוחדה ביחד עם הפרוורים שלה לכדי עיר אחת תחת השם גרייטר סדברי (מילולית: "סדברי הגדולה").
למרות זאת השם סדברי עדיין נותר נפוץ מאוד.
סדברי שוכנת באזור צפוני יחסית באונטריו, מוקף באגמים ויערות.
באזור שוכנים אגמים ונהרות רבים, כ-330 אגמים במספר, ביניהם אגם ונאפיטיי, האגם הגדול ביותר בעולם הנמצא בשטחה של עיר אחת.
בנוסף בעיר ישנו ריכוז גדול של סלעי יסוד ומינרלים רבים, ביניהם פירוטיט, פיריט ופנטלנדיט.
בעיר ישנם שישה פארקים פרובינציאליים, ביניהם פיירבאנק, אגם ונאפיטיי, ונהר צ'יניגוצ'י.
האקלים בעיר הוא יבשתי לח, קר משמעותית מטורונטו, עם קיצים חמימים וגשומים מדי פעם, חורפים קרים מאוד ומושלגים, והבדלי טמפרטורות גדולים בין עונות השנה.
שלג יורד עד שישה חודשים בשנה, עם כמויות מצטברות ממוצעות של יותר משני מטרים וחצי.
בסוף החורף ובאביב (מרץ-יוני) מזג האוויר עשוי להיות יציב, עם ימים חמים יחסית לצד ימים קרים ואף מושלגים.
הטמפרטורה המקסימלית הממוצעת בחודש יולי עומדת על 25 מעלות, ובינואר על -7.8 מעלות.
כמות המשקעים השנתית הממוצעת עומדת על 912 מילימטרים.
אף על פי שכיום כלכלת סדברי לא מסתמכת על כרייה באותה רמה כמו בעבר, כריית הניקל היא עדיין ענף מרכזי בכלכלה המקומית.
חברות הכרייה המקומיות של העיר אינקו ופלקונברידג' נקנו על ידי ואלה הברזילאית ואקסטרטה השווייצרית (שבהמשך התמזגה עם גלנקור) בהתאמה ב-2006.
בנוסף לכרייה הכלכלה המקומית מסתמכת גם על מספר ענפים נוספים, בהם שירותים פיננסיים ותיירות.
בגרייטר סדברי שוכנות אוניברסיטת לורנשן (Laurentian University) והמכללות קמבריאן וקולז' בוראל (Collège Boréal) דוברת הצרפתית.
את גרייטר סדברי משרת נמל התעופה סדברי, הנמצא במרחק של 20 קילומטרים צפון-מזרחית למרכז העיר.
הנמל מציע טיסות למספר יעדים באונטריו כמו בירת הפרובינציה טורונטו והערים טימינס ות'אנדר ביי.
גרייס ביירס היא שחקנית טלוויזיה אמריקאית, הידועה בשל גילום דמותה של אניקה קלהון בסדרת הדרמה המוזיקלית של רשת פוקס, "אימפריה".
גרייס גילי נולדה בעיר באטלר, פנסילבניה ב-26 ביולי 1986, וגדלה באיי קיימן מינקותה.
אחרי שחזרה עם הוריה לארצות הברית, היא קיבלה תואר ראשון באמנויות תיאטרון באוניברסיטת דרום פלורידה בטמפה.
היא מאוחר יותר למדה באוניברסיטת קליפורניה באירוויין, שם קיבלה תואר שני באמנות במשחק.
לאחר סיום לימודיה, גילי אז עברה לניו יורק, שם היא הופיעה באוף ברודוויי במספר הצגות, כולל במחזמר הרוק "רנט".
ב-2013, היא הופיעה בהפקות שיקגו בקומדיות "שונא הבריות" ו"טרטיף".
ב-2014, לוהקה בתור אניקה קלהון בסדרת הדרמה המוזיקלית של רשת פוקס, "אימפריה" לצד טרנס הווארד וטראג'י פ.
הסדרה עלתה לשידור ב-7 בינואר 2015.
בשנת 2018 כיכבה במותחן הפשע "Bent", לצד קארל אורבן וסופיה ורגרה.
בשנת 2015 התארסה לשחקן טריי ביירס, ששיחק לצידה ב"אימפריה".
השניים נישאו בטקס שנערך בגראנד קיימן ב-14 באפריל 2016.
שנה סדרה תפקידהערות 2015–2018 אימפריה אניקה קלהון תפקיד ראשי (עונות 4-1); 66 פרקים 2018–2019 בעלי היכולות ריבה פייג' תפקיד ראשי (עונה 2); 16 פרקים 2019 Tales אדיפרק: "My Life"2021–הווההארלם (אנ')קווין ג'וזףתפקיד ראשי (2 עונות); 18 פרקיםTBAPhoenixקטרין "בוז" בוסוורת'סדרת טלוויזיה עתידית
שנה סרט תפקידהערות2018Bentקייט2023תוכנית פרישההקטורThe Blackeningאליסון
גרייס בדיאקו היא סטטיסטיקאית מגאנה.
היא בעלת תואר ראשון בכלכלה וסטטיסטיקה מאוניברסיטת גאנה (1977), ותואר דוקטור בדמוגרפיה מאוניברסיטת פנסילבניה שהוענק לה ב-1988. כן עשתה פוסט-דוקטורט באוניברסיטת מישיגן בתחום של סקרי דגימה.
תחילת הקריירה המקצועית של בדיאקו הייתה כסטטיסטיקאית בממשלת גאנה.
משנת 2000 עד 2004 הייתה ראש המחלקה לדמוגרפיה בחטיבת הסטטיסטיקה של האו"ם, שם הייתה אחראית לכתיבה של שלושה פרסומים מתודולוגיים של הארגון.
ב-2004 מונתה לעמוד בראש הלשכה המרכזית לסטטיסטיקה של גאנה, ומילאה תפקיד זה עד 2012. במסגרת תפקידה זה הייתה אחראית לביצוע ופרסום של מספר רב של מחקרים, כולל מחקר על רמת החיים בגאנה, מחקר על רמת הפשיעה, וסקר האוכלוסייה והדיור.
כיום היא יועצת לוועדת הפיתוח הלאומית של ממשלת גאנה, ועומדת בראש המועצה המנהלת של הלשכה המרכזית לסטטיסטיקה של המדינה.
במסגרת תפקידה הנוכחי היא נוטלת חלק משמעותי בעיצוב תוכנית הפיתוח של גאנה ל-40 השנים הבאות.
בדיאקו זכתה בעיטור מסדר הוולטה, ונבחרה כעמיתה במכון הבינלאומי לסטטיסטיקה.
אוולין גרייס גיפורד פלנקט הייתה אמנית וקריקטוריסטית אירית, שהייתה פעילה בתנועה הרפובליקנית.
היא נישאה לארוסה המהפכן ג'וזף פלנקט בכלא קילמיינהאם שעות ספורות לפני הוצאתו להורג בשל חלקו במרידת חג הפסחא ב-1916.
ההורים שלה היו פרדריק גיפורד, עורך דין קתולי, ואיזבלה ג'וליה ברטון גיפורד, שהייתה פרוטסטנטית.
גרייס הייתה האחת עשרה מתוך 12 ילדיהם, וגדלה ברתמיינס, פרבר של דבלין.
הבנים במשפחת הוטבלו כקתולים, והבנות כפרוטסטנטיות, אבל בפועל כל הילדים גודלו כפרוטסטנטים.
בגיל 16, גיפורד החלה ללמוד בבית הספר המטרופוליטני לאמנות בדבלין, בהדרכתו של האמן האירי ויליאם אורפן.
אורפן החשיב את גרייס כאחת מתלמידיו המוכשרים ביותר.
הוא צייר אותה לעיתים קרובות, והיא הייתה אחת הנושאים בסדרתו "אירלנד הצעירה".
בתקופה זו, התגלה כישרונה של גרייס כקריקטוריסטית, והיא החלה לפתח את כישוריה אלו.
בשנת 1907 היא למדה בקורס לאמנות בבית הספר לאמנות סלייד, בלונדון.
גיפורד חזרה לדבלין ב-1908, ובקושי רב, ניסתה להתפרנס בתור קריקטוריסטית, ופרסמה קומיקסים בכתבי העת The Shanachie, Irish Life, Meadowstreet וב-The Irish Review, אשר נערך מ-1913 על ידי ג'וזף פלנקט.
היא שקלה הגירה, אבל ויתרה על הרעיון.
למרות קשייה הכלכליים, היא נהנתה מחיי חברה פעילים; בין חבריה נכללו נורה דרייהרסט, עיתונאית שעבדה בלונדון, וג'ורג' ויליאם ראסל (AE).
דרייהרסט לקחה את גרייס לפתיחת בית הספר הדו-לשוני החדש שפתח פטריק פירס, Scoil Éanna (סנט אנדה), כחלק מהתנועה לתחיית השפה האירית (מטרה מרכזית של הלאומנים האירים).
שם היא פגשה לראשונה את ג'וזף פלנקט.
הוא היה חבר של גיסה, גם הוא אחד המנהיגים העתידיים של מרד הפסחא, תומאס מקדונה, שהיה נשוי למיוריאל, אחותה של גרייס.
התעניינותה הגוברת של גיפורד בדת הקתולית העמיקה את הקשר בינה לבין פלנקט, והיא הייתה דנה עמו ברעיונות של מיסטיקה קתולית.
פלנקט היה בן למשפחה אובר-קתולית, ואביו היה רוזן של הכס הקדוש (האצילות האפיפיורית).
פלנקט הציע לה נישואין בשנת 1915; גיפורד נענתה; היא החלה לקבל הכשרה בדוקטרינה הקתולית, והתקבלה לתוך הכנסייה הקתולית באפריל 1916. בני הזוג תכננו להתחתן ביום ראשון של חג הפסחא באותה שנה, חתונה כפולה עם אחותו שם פלנקט וארוסה.
הוריה של גיפורד לא ראו בעין יפה את נישואיה לפלנקט, בשל בריאותו הרעועה – הוא היה חולה מאוד באותה העת.
התוכנית לא יצאה לפועל בשל תחילת המרידה, בה פלנקט ומקדונה היו בין המנהיגים.
מקדונה, פירס וטום קלארק נורו על ידי כיתת יורים ב-3 במאי.
באותו יום, שמעה גיפורד כי פלנקט עתיד לעמוד מול כיתת היורים עם שחר.
היא מיהרה לקנות טבעת, ובעזרתו של כומר, שכנעה את רשויות הצבא לאפשר להם להתחתן.
גרייס וג'וזף נישאו בליל ה-3 במאי בבית התפילה של כלא קילמיינהאם, כמה שעות לפני שהוצא להורג.
גיסתה, ג'רלדין פלנקט, כתבה ביומנה שגרייס עברה הפלה זמן קצר לאחר שבעלה הוצא להורג, ושבסביבתה היה מובן שהיא כבר הייתה בהריון בעת טקס הנישואין.
גרייס פלנקט החליטה לקדם את שין פיין באמצעות אמנותה, והיא חזרה לעבוד כאמנית מסחרית כדי להתפרנס.
היא נבחרה לוועדה המנהלת של שין פיין ב-1917.
באותה השנה, אחותה מיוריאל, אלמנתו של מקדונה, מתה מהתקף לב בזמן ששחתה.
יחד עם אחותה הבוגרת קתלין, גרייס לקחה על עצמה את הטיפול בשני ילדיה של מיוריאל, דונה וברברה מקדונה, עד 1919, ונשארה קרובה אליהם במהלך כל חייה.
במהלך מלחמת האזרחים, גרייס פלנקט נעצרה עם רבים אחרים בפברואר 1923, ונכלאה בכלא קילמיינהאם למשך שלושה חודשים.
היא ציירה בתאה ציורי קיר, כולל אחד מפורסם של הבתולה הקדושה וישו התינוק.
עם סיום מלחמת האזרחים, לא היה לה בית משלה, ואך מעט כסף.
כמו רבים שהתנגדו לאמנה האנגלו-אירית, גרייס סבלה מנידוי חברתי והתקשתה למצוא עבודה.
אך בשל כשרונה כאמנית, הקריקטורות שלה המשיכו להתפרסם בעיתונים ומגזינים, כולל Dublin Opinion, Irish Tatler, Sketch, ובהזדמנות אחת ב-1934, ב"פאנץ'".
היא איירה את ספרו של ויליאם בטלר ייטס The Words upon the Window Pane ב-1930. היא עברה מדירה שכורה אחת לאחרת, וחוותה חוסר יציבות כלכלית, עד שב-1932 היא החלה לקבל קצבת פנסיה אזרחית מטעם ממשלת פיאנה פול של איימון דה ואלירה.
כשהיא חופשייה מהדאגות הכלכליות, היא הרשתה לעצמה לטייל מדי פעם לפריז כדי לבקר בגלריות ובתערוכות.
היא התגוררה במשך שנים רבות בדירה ברחוב נאסאו.
היו לה מחזרים, אך היא לא רצתה להתחתן שנית.
מחותניה של גרייס סירבו לכבד את צוואתו של בעלה, שבה הוא השאיר את כל רכושו לאלמנתו.
במכתבו האחרון אליה הוא דרש שתתעקש על כך, דבר שגרייס ראתה כנטל כבד, מכיוון שרדיפה אחר כסף לא היה חלק מאופייה.
מבחינה משפטית הצוואה הייתה בטלה, מכיוון שהוא נחתם רק על ידי עד יחיד, במקום השניים הנדרשים על פי חוק, וכן נכתב לפני שהם נישאו.
במשך שנים, גרייס לא קיבלה מירושתו דבר, אבל בשנת 1934 פתחה בהליכים משפטיים נגד הוריו של ג'וזף, הרוזן ג'ורג' נובל פלנקט ואשתו ג'וזפין.
הרוזן והרוזנת פלנקט הגיעו עם גרייס לפשרה, לפיה שילמו לה 700 ליש"ט, בתוספת עלויות.
משנות ה-1940 ואילך, התדרדרה בריאותה של גרייס.
בשנת 1950 היא אושפזה והייתה צריכה טיפול שיקומי.
גרייס גיפורד פלנקט נפטרה ב-13 בדצמבר 1955 בדירתה.
היא זכתה בלוויה ממלכתית, בהשתתפות הנשיא שון או'קלי.
היא נקברה עם כיבודים צבאיים מלאים סמוך לחלקה הרפובליקנית בבית הקברות גלאסנווין.
השיר "Grace" של פרנק ושון אומרה משנת 1985 נכתב עליה, והיה פופולרי באירלנד ובמקומות אחרים, והוקלט מאז על ידי מוזיקאים רבים.
השיר אומץ על ידי החטיבה הירוקה, קבוצת תומכים של סלטיק FC שניסו בדצמבר 2016 להפוך את גרסת השיר של להקת גלסנווין ללהיט מספר 1 של מצעד חג המולד בבריטניה.
היה זה במטרה לגייס כספים וסיוע משפטי למען חברי הקבוצה שנקנסו תחת חוק התוקפנות בכדורגל (Offensive Behaviour at Football and Threatening Communications (Scotland) Act 2012) ולמען הקמפיין לביטול החוק.
הוא הגיע בשיא למספר 17 ב-iTunes במצעד הבריטי ב-15 בדצמבר 2016.
היא מופיעה בסרטון יומן החדשות של ג'ון מקדונה כאחד האנשים שקנו אגרות באירוע שבו מייקל קולינס חתם על הוצאת איגרות החוב הרפובליקנים הראשונים מחוץ לבניין סנט אנדה ב-1919. הסרט בארכיון, וזמין לצפייה במכון הסרטים האירי ובאינטרנט.
"Blood Upon the Rose" (דם על הוורד) הוא מחזה שנכתב ב-2014 על ידי פאדי גילארד-בנטלי על גרייס גיפורד ויוסף פלנקט.
במהלך חייה, פורסמו שלושה ספרים של עבודותיה של גיפורד בעט ודיו, בעיקר ציורים של תיאטראות איריות ודמויות פוליטיות.
1919: To Hold as Twere: אוסף של 17 קריקטורות של דמויות פוליטיות.
1929: Twelve Nights at the Abbey Theatre: אוסף איורים של שחקנים מתיאטרון אבי בדבלין.
גרייט פולס היא עיר במדינת מונטנה שבארצות הברית.
גרייט פולס היא עיר הבירה של מחוז קסקייד.
לפי מפקד האוכלוסין של שנת 2017, יש לגרייט פולס 58,638 תושבים.
גרייט פולס נקראת על חמשת מפלי המים של נהר מיזורי שליד העיר.
בני האדם הראשונים שגרו באזור גרייט פולס היו פלאו-אינדיאנים אשר נדדו לאזור בערך 9,500 ו–8,270 שנים לפני הספירה.
בערך בשנת 1600, אינדיאנים של שבט "פֵייגַן בלַקפוּט" נכנסו לאזור וכבשו אותו.
השבט הזה גר בסביבות גרייט פולס גם אחרי שארצות הברית קנתה את לואיזיאנה.
גרייט פולס הוקמה בשנת 1883. איש העסקים פריס גיבסון ביקר את מפלי המים של נהר מיזורי בשנת 1880 והתרשם מהאפשרות לבנות עיר תעשייתית עם אנרגיה הידרואלקטרית.
בשנת 1883, גיבסון חזר עם חלוצים נוספים כדי להקים עיר.
בשנה הבאה, נבנו בתים וחנויות, וטחנת קמח נוסדה.
סניף הדואר הראשון פתח את שעריו באותה השנה.
גרייט פולס ממוקמת קרוב למפלי המים של נהר מיזורי.
היא שוכנת במרכז מדינת מונטנה, בצפון המישורים הגדולים ובקרבת רכס הרי הרוקי.
גרייט פולס היא נמצאת 100 ק"מ מדרום לגבול בין קנדה לארצות הברית.
בגרייט פולס נמצאים בסיס טיסה מַלמסְטרוֹם.
בבסיס הזה חיל האוויר מפקח על טילים בליסטיים בין–יבשתיים.
גריינט תומאס רוכב אופני כביש ולשי בקבוצת אינאוס גרנדיירס.
ב-2018 ניצח במרוץ הטור דה פראנס.
בנוסף ייצג את נבחרת בריטניה בתחרויות רכיבה שונות וזכה עמה במדליות זהב באולימפיאדות, בוולדרום ובמרוצי כביש.
תומאס נולד בקארדיף ב-25 במאי 1986. הוא אחד הרוכבים המקצועיים היחידים שזכו להצלחה הן ברכיבת מסלול והן ברכיבת כביש.
ברכיבת כביש, הוא ניצח את הטור דה פרנס 2018 והיה לוולשי הראשון ולבריטי השלישי שעשה זאת.
הוא החל לרכוב על אופניים במועדון נוער מקומי בקארדיף ונבחר לאקדמיה האולימפית הבריטית.
ב-2010 הוחתם בקבוצת סקיי, שם היה בעיקר דומסטיק לרוכבים המובילים בראדלי ויגינס וכריסטופר פרום.
בטור דה פראנס הראשון בו השתתף (2007) סיים במקום ה-140 מתוך 141 רוכבים שסיימו את המרוץ.
על אף שמרבית הקריירה שלו לא היה מוביל, זכה להצלחה מרשימה באולימפיאדות ואליפויות העולם.
תומאס זכה במדליות זהב בתחרות הרדיפה הקבוצתית באולימפיאדות בייג'ינג (2008) ולונדון (2012), בנוסף זכה שלוש פעמים באליפויות עולם במקצה זה.
זכה גם במירוץ פריז - ניס 2016 ובקלאסיקה E3 הארלבקה.
ב-2017 נבחר כמוביל של סקיי לג'ירו דאיטליה, לאחר שניצח את במרוץ ההכנה, הטור של האלפים.
אך במהלך הג'ירו נפצע בשל היתקלות עם אופנוע משטרתי ונאלץ לפרוש.
בטור דה פראנס של אותה שנה זכה בקטע הראשון שהיה קטע נג"ש אך גם במירוץ זה נפצע ולא סיים את הטור.
בטור דה פראנס 2018 הגיע כדומסטיק הראשי של כריסטופר פרום ומי שהיה אמור להוביל אותו ולסייע לו בעליות הקשות של קטעי ההרים.
הוא זכה כמה חודשים קודם לכן במרוץ דופינה ליברה הנחשב מרוץ הכנה חשוב לטור דה פראנס.
פרום הגיע לאחר שזכה בג'ירו דאיטליה כחודשיים לפני כן.
מעט מאוד רוכבים לאורך שנות הטור הצליחו לזכות בו לאחר ההשתתפות בג'ירו בשל העייפות המצטברת של שני מרוצים מתישים בני 21 ימים.
ככל שנמשכו הקטעים, היה בולט כי תומאס הוא הרוכב בעל הרגליים הטריות והחזקות בטור.
הוא ניצח בקטע ה"אלפ ד'ואז" המיתולוגי והגדיל את הפער מכל יריביו לצמרת.
הדינמיקה בין שני הרוכבים הייתה מעניינת וזכתה לסיקור.
הטקטיקה שנקטה בה קבוצת סקיי, הייתה כי המוביל הוא כריס פרום ותומאס תפקידו לסייע לו (באחד הקטעים במרוץ התרחש פנצ'ר באופניו של פרום, ותומאס הביא לו את אופניו כדי שלא יבזבז זמן).
אך ורק במקרים בהם היריבים לצמרת האיצו את מהירותם ופרום לא הצליח להדביק את הקצב, תומאס נדבק ליריביו לצמרת בעיקר לטום דימולן שדורג אחריו לאורך רוב המרוץ ולבסוף זכה במקום השני, פרום סיים במקום השלישי.
ב-2019, תומאס ערך את ההכנה שלו לטור דה פראנס, במרוץ הטור דה סוויס, אך הוא נפצע במהלך הקטע הרביעי, ונטש את המרוץ.
בטור דה פראנס, הוא סיים שני לאחר שחברו לקבוצה איגן ברנל, ניצח.
גרייט וול סיילור הוא טנדר מתוצרת יצרנית הרכב הסינית גרייט וול מוטורס אשר יוצר בין השנים 2001–2008.
דגם ה-גרייט וול סיילור התבסס על הדור השלישי של האיסוזו פאסטר.
הטנדר יוצר בתצורת 2 דלתות ובתצורת קבינה כפולה עם 4 דלתות, כאשר מאחור קיימת אפשרות לארגז פתוח או סגור.
כמו כן יוצר בהדגם עם מנוע בעל הנעה אחורית ומנוע בעל הנעה כפולה (4X4).
גרייט וול ווליקס C10 (או Great Wall Voleex C10, קרויה גם: Great Wall Tengyi C10, Great Wall Phenom) היא מכונית סופרמיני מתוצרת יצרנית הרכב הסינית גרייט וול מוטורס, אשר יוצרה בין השנים 2010–2014.
דגמי "Great Wall Voleex C10" יוצרו בסין ובבולגריה.
גרייס אבּוּן דלאנו (בשפת היורובה: Grace Ebun Delano; נולדה ב-13 בנובמבר 1935 בקדונה) היא אחות ומיילדת, שמילאה תפקיד מרכזי וחלוצי בתכנון המשפחה ובשירותי הרפואה לפריון בניגריה על פני חמישים שנה.
היא הקימה את הארגון לפריון ובריאות המשפחה, שלאורך שנים עמדה בראשו ובמסגרתו שימשה כיועצת לארגונים שונים ברחבי אפריקה, וכתבה ומספר רב של ספרים ומאמרים בנושא בריאות האישה ונושאים דומים.
בשנת 1993, קיבלה את פרס ארגון הבריאות העולמי על עבודתה למען פיתוח הבריאות.
גרייס אבון דלאנו נולדה להורים נוצרים מקבוצת היורובה בתאריך 13 בנובמבר 1935, בקדונה ניגריה.
לדלאנו יש אח אחד הגדול ממנה בעשר שנים, אך היא נולדה לאחר רצף של תמותת תינוקות שחוותה אמה.
כגיל 44, שאמה הייתה בהריון איתה, היא הרגישה לא בנוח עם ההריון בגיל מאוחר ולכן נמנעה ללכת לבית חולים.
ההפתעה הרבה בעקבות ההיריון המאוחר הובילה אותה ואת אביה של דלאנו להעניק לביתם את השם Ebun-Oluwa שפירושו הוא "מתנה מאלוהים" בשפת היורובה.
הוריה של דלאנו היו מנהיגים של הקהילות המקומיות.
אביה היה שופט וממנהיגי קהילת יורובה בקדונה בעוד שאמה הייתה ממנהיגות נשות היורבה.
אמה שלא למדה במוסד חינוכי, והייתה מודל להערצה בעיני דלאנו כשלצד עיסוקיה נהגה לטפל בילדים אחרים, עוד טרם היו לה ילדים בעצמה.
דלאנו מתארת, כי פיתחה את תכונות המנהיגות שלה והנכונות לעזור לאחרים מאמה, מאי אוליטן.
בילדותה, דלאנו דברה ארבע שפות מקומיות באופן שוטף: האוסה (Hausa), איגבו (Igbo), נופיי (Nupe), וקוקורוקו (Kukuruku), אך איבדה את היכולת לדבר את שלוש השפות האחרונות עם מעברה ללאגוס בגיל 13.
בית הספר היסודי הראשון שבו למדה, היה בית ספר מעורב ולאחר מכן עברה לבית ספר ממשלתי בקדונה.
דלאנו זכתה במלגה ממשלתית, שאפשרה לה לעזוב את בית הספר הממשלתי ולעבור לבתי ספר טובים יותר.
אמה, תמכה בהתלהבותה של בתה לרכוש השכלה, ואפשרה לה להירשם ללימודים בחטיבת ביניים בלאגוס, כשהייתה בת שלוש עשרה ולצורך לימודיה, הורשתה לה לעזוב את הבית ולהתגורר אצל מכרים בלאגוס.
לאחר סיום החטיבה, דלאנו למדה בתיכון לבנות שם הייתה מועמדת לתפקיד עוזרת כיתה, המסייעת למורה להדריך את שאר הנערות בכיתה.
בשנת 1953 המשיכה את לימודיה בתיכון אבאוקוטה שנחשב לבת ספר המטפח מנהיגות.
שם הכירה את בעלה לעתיד.
בשנת 1956 כשהיא בת עשרים, דלאנו אמה ואחיה של דאלנו מימנו לה את לימוד הסיעוד והמיילדות באנגליה.
בשנת 1956 ביצעה דלאנו את ההתמחות הכללית הראשונה שלה בסיעוד באנגליה, במשך ארבע שנים בבית החולים ליסטר במחוז הרטפורדשייר.
את חלקה הראשון של התמחותה כמיילדת עשתה בבית חולים בהאדרספילד ואת חלקה השני ביצעה בבית חולים באוקסברידג'.
בזמן עבודתה הכירה נשים שביקשו לרווח את תדירות ההריונות שלהן ובנשים עם הריון בסיכון והחלה להשתתף בהרצאות, בנושא תכנון המשפחה והשימוש בדיאפרגמה ועוד.
היא ביקשה לרכוש כלים, ידע ומיומנות, במטרה להציל נשים ותינוקות במצבי סיבוך הריון.
דלאנו קיבלה את הסמכתה בשנת 1960 וחזרה לניגריה בשנת 1961. שנה לאחר חזרתה, קיבלה עבודה ביחידה ליולדות בבית החולים האוניברסיטאי איבאדן, כאשר בזמן זה הייתה כבר נשואה לשופט לעתיד טונדה דלאנו.
עבודתה של דלאנו, כאחות בצוות היולדות, הובילה אותה להצטרף לפרויקט שהתחיל פרופסור מאוניברסיטת איבדאן, א.
לאדיפו, ומאז הפכה לאחות הממונה על תוכנית לתכנון המשפחה, לראשונה בבית חולים בניגריה.
בהמשך תוכנית זו שינתה את שמה להורות מתוכננת של הפדרציה הניגרית.
במהלך השנים התרחבה התוכנית מאזורים עירוניים לאזורים כפריים, ומשירות בבתי חולים למיזמים קהילתיים ולשווקים מסורתיים.
במסגרת זו כללה עבודתה של דלאנו נסיעות רבות מחוץ לניגריה כיועצת לענייני פריון ותכנון משפחה.
בשנות ה-80 הייתה דלאנו קשורה למרכז לפיתוח ולפעילות אוכלוסין (CEDPA), שארגנה הכשרה לפיתוח מנהיגות לנשים, עם דגש על יוזמות בתחום הבריאות והחינוך, שכיום הן חלק מתוכנית אמריקאית.
דלאנו החלה לשאת יותר נאומים, השתתפה בכנסים ובסדנאות מקומיות ובינלאומיות, נפגשה עם מנהיגות רבות, והשקיעה בפיתוח אסטרטגיות לעזרה לנשים, במיוחד עם בעיות ילודה ופריון.
במהלך עבודתה באוניברסיטת איבאדן, דלאנו החלה לעבוד עם ארגונים קהילתיים כדי לייסד ארגון לא ממשלתי עצמאי חדש שהפך לארגון לפריון ובריאות המשפחה (ARFH).
ארגון זה הרחיב את תחומי עבודתה של דלאנו, והתעסק גם בבריאות מינית של מתבגרים בנושאים נוספים.
בנוסף על כך החלה לעבוד עם הממשלה על פרויקטים של מניעת HIV ואיידס בניגריה.
התוכנית החינוכית של ARFH וחוברות הייעוץ של הארגון אשר מתעדים את גישות העבודה של הארגון, מידע, חינוך וחומרי ייעוץ נמצאים בשימוש של מדינות רבות באפריקה.
אחת התוכניות של מניעת האיידס בניגריה בשם APIN מומנה התוכנית באמצעות אוניברסיטת הרווארד.
פועלה של דלאנו נגע בעיקר לעבודה בארגונים לא ממשלתיים, אך היא שיתפה פעולה גם עם ממשלת ניגריה ואוניברסיטאות בעוד חלק מהפרויקטים עשתה בהתנדבות מתוך תחושת שליחות.
דלאנו מספרת כי הממשלה הניגרית של אויו תרמה את הקרקע עבור המשרד של ARFH וסיפקה כסף לשיקום בניין המשרד מאחר שהארגון שבו עבדה דלאנו הצליח למצוא פתרון לבריאות הילודה של בני נוער.
עמיתה המרכזי בעבודה היה פרופסור א.
דלאנו הייתה סגנית נשיא הארגון, אותו ניהלה במשך למעלה מ-25 שנה.
דלאנו מתארת כי הרצון להיות מיילדת היה מבוסס על היסטוריית הילודה של משפחתה, בייחוד זה של אמה.
לסבתה מצד אביה היו 13 ילדים, מתוכם רק 4 שרדו ואילו אמה איבדה תינוקות רבים על רצף של 12 שנה, בגלל חוסר מידע, חוסר נגישות לטיפול וייעוץ רפואי ואמונה באביקו, (ייחוס מותם של תינוקותיה לרוח רעה).
אירוע זה היווה את אחת הסיבות העיקריות של דלאנו לבחירת תחום המקצוע שלה במטרה לרכוש כלים בלונדון על מנת לעזור לאנשי קהילתה בניגריה.
היא מתארת כי רצתה לתרום לירידה בתמותת תינוקות על ידי תיקון תפיסות מוטעות, תוך שימוש בכלים כגון חינוך, ייעוץ, אספקת מזון איכותי לאימהות, שירותי בריאות הילד וטיפולים רפואיים אשר בסופו של דבר נועדו לתרום לצמצום תמותת תינוקות ותחלואה.
החזון של דלאנו היה לשפר את מערכי שירותי הבריאות במדינתה באמצעות שימוש בשפה רפואית פשוטה, הפצת יוזמות לקידום תכנון פריון ובריאות המשפחה בשירותים קהילתיים מבלי להסתמך רק על בתי חולים.
כך בשנת 1979, התנדבו 171 עובדי רפואה קהילתיים בתכני תכנון משפחה וטיפול במחלות שכיחות במחוז אויו, דבר שהקל על הפצת הידע באזורים כפריים.
מאוחר יותר, בשנת 1985, הוכשרו 264 ספקים, הן גברים ונשים ב-39 שווקים באויו כדי שיוכלו לספק חינוך לתכנון המשפחה, טיפול במחלות שכיחות, אמצעי מניעה, קונדומים ושיטות נוספות אחרות.
גרייס אבון דלאנו כתבה מעל חמישה עשר ספרים כסופר יחיד ומאמרים רבים ושיתפה פעולה יחד עם חוקרים וסופרים נוספים בכתיבת ספרים ומאמרים אקדמיים נוספים.
– זהו מדריך לתכנון ובריאות המשפחה, הבא להעשיר את ידע האוכלוסייה ואנשי מקצוע בתחום הבריאות, פריון ומין.
הספר נכתב בשפת היורובה ובאנגלית.
בריאות האם והילד (Mother and Child Health: A Handbook for Traditional Birth Attendants and Other Health Workers 1999, ARFH) – מדריך סיוע למטפלים מקצועיים, מטפלים מסורתיים ואנשי מקצוע שאינם מקצועיים, המגישים שירותי בריאות לאם ולילד.
מטרת הספר היא הרחבת הידע בנושא לידות, בריאות היולדת והרך הנולד וצמצום שיעור תמותת האימהות.
המדריך נכתב בשפת היורובה ובאנגלית
תפקידה של המיילדת בעת הפלה (The Midwife's Role in Abortion Care 1994) – כתבה יחד עם שרלוט א.
הורד – במאמר נטען כי הפלה חשאית או לא היגיינית היא אחת מחמש הסיבות העיקריות לתמותה אימהית, מה שגורם ל-200,000 מקרי מוות בשנה.
המאמר מציע שלוש דרכים שבהן מיילדות יכולות לשנות את המגמה הזו באמצעות כלים לשיפור איכות הטיפול לנשים בזמן ההפלה ואחריה, בזיהוי סימני האזהרה בהפלות שלא הושלמו וכמו כן, בסיפוק הנחיות למצבי חרום ותהליכי החייאה, ייעוץ לשירותים משפחתיים, בייחוד לנשים שחוו הפלות ועשויות להיות בסיכון גבוה להריונות בלתי רצויים בעתיד.
לאחר שכתבה את המדריך לתכנון המשפחה, קרן האו"ם לאוכלוסיות (UNFPA) שילמה עבורו שיודפס ויופץ בחמש שפות.
דלאנו המשיכה לכתוב מספר ספרים נוספים ופרסמה מאמרים אקדמיים רבים הקשורים בנושאי בריאות, שחלקם נכתב על ידיה ואחרים פורסמו על ידיה.
בנוסף, UNFPA תמכה בחוברת פורצת הדרך שלה על ההתקן תוך-רחמי.
קידום הגנה כפולה במרפאות לתכנון משפחה באיבדאן, ניגריה (,Promoting Dual Protection in Family Planning Clinics In Ibadan (Nigeria 2002 – במאמר זה המשותף לדלאנו וחוקרים נוספים, הם מתמקדים בפרויקט מתמשך המקדם הגנה כפולה במרפאות לתכנון משפחה באיבדאן.
עם ההתפשטות המהירה של HIV ברחבי אפריקה שמדרום לסהרה, התחדדה ההבנה כי יש צורך בגישות חדשות למניעת HIV, במיוחד בקרב נשים צעירות.
בנוסף, הם לא הצליחו לקדם את תפקידו של הקונדום בהגנה כפולה, כלומר במניעת כניסה להריון לא רצוי ומניעת מחלות.
תצפיות מובנות על שירותי תכנון המשפחה במספר מדינות באפריקה הראו כי רק רבע מלקוחות היו מודעים ליתרונות ההגנה הכפולה של קונדומים.
המאמר מדגיש את הנחיצות של שירותי הבריאות לבצע שינויים במתן שירות, בנהלים ומדיניות, כולל קבלת אפשרויות חדשות למניעת HIV וזיהומים המועברים במגע מיני כמו קונדום נשי וקידום ההגנה הכפולה של הקונדום.
דלאנו התחתנה בשנת 1961 לאחר שחזרה לניגריה עם טונדה דלאנו ששימש כבית המשפט העליון.
מנכ"לית וסגנית נשיא האגודה הניגרית לפריון ובריאות המשפחה (ARFH).
1993 – פרס מטעם ארגון הבריאות העולמי Sasakawa.
פרס המצוינות על הצלחת המיזם העירוני לבריאות ולפריון של ניגריה (NURHI).
הפרס ניתן במימון קרן ביל ומלינדה גייטס, במטרה להגביר את השימוש בשיטות תכנון משפחה מודרניות, בקרב העניים מעוטי היכולת במרחב העירוני.
תוכנית זו הופעלה בשש ערים ברחבי ניגריה.
יועצת לבריאות ופריון לארגונים רבים בניגריה ובמדינות אפריקאיות אחרות.
מתאמת תוכנית התקשרות עם בית הספר הגבוה העולמי לבריאות הציבור, להכשרת צוותי רפואה, ג'והן הופקינס.
רכזת תוכנית החברה האזרחית למניעת HIV ואיידס בדרום ניגריה ובתחום אחריותה ריכזה את התוכנית בארבע מדינות.
עמיתת המכללה המערב אפריקאית לסיעוד.
עמיתת המכון למחקרים הומניטריים ופיתוח חברתי.
המזכירה הכללית של האיגוד המקצועי למיילדות ניגריה.
יועצת לפדרציה הבינלאומית לתכנון משפחה.
תואר לשם כבוד מאוניברסיטת קולומביה.
הוקמה ספרייה על שמה ועל שם אביה שנתרמה באדיבות על ידי ארבעת ילדיה.
גרייט וול קולבר (Great Wall Coolbear) הוא מיניוואן קטן, מתוצרת יצרנית הרכב הסינית גרייט וול מוטורס אשר יוצרה בין השנים 2009–2015 (משנת דגם 2010)
סוגי מנועים: מנוע בנזין 1.5 ליטר, אופציונלי: מנוע בנזין 1.3 ליטר, מנוע דיזל 1.2 ליטר.
תכולת מכל דלק - 45 ליטר.
עיצובו החיצוני של דגם "Great Wall Coolbear" דומה לעיצובו של דגם "Scion xB" מתוצרת טויוטה היפנית.
גרייט וול ווינגל הוא טנדר אשר מיוצר במספר גרסאות, מתוצרת יצרנית הרכב הסינית גרייט וול מוטורס אשר מיוצר משנת 2006 ועד היום.
דגמי "Great Wall Wingle" מיוצרים בסין, בולגריה ואיראן.
קבינה (תא נהג) - 2 דלתות.
"Wingle 5" - מיוצר משנת 2010 ועד היום (מתיחת פנים ראשונה).
"Wingle 6" (מתיחת פנים שנייה).
גרייט וול ווליקס C30 הוא רכב סאבקומפקט שיוצר על ידי חברת גרייט וול מוטורס הסינית בשנים 2010–2016.
בתוך עשרה חודשים מתחילת הייצור פרסמה גרייט וול מוטורס כי נמכרו כבר 100,000 יחידות של הרכב.
הרכב זכה בפרס "רכב הנוסעים הקומפקטי של השנה בסין" לשנת 2010.
הרכב זכה בחמישה כוכבי בטיחות במבחן הבטיחות הסיני שנערך לרכב בפברואר 2011, וקיבל אישור בטיחות מהאיחוד האירופי בדצמבר 2011.
הייתה סופרת, אחות, פוליטיקאית ודיפלומטית קנייתית.
אוגוט נחשבה פורצת דרך והפכה לאישה הקנייתית הראשונה שפרסמה מאמרים באנגלית, הייתה לבין חברות הפרלמנט הבודדות בקנייה ועוזרת שר.
גרייס אוגוט נולדה בשם גרייס אמילי אקינאי למשפחה נוצרית ב-15 מאי 1930 באסמבו, מחוז ניינזה, קניה - כפר המאוכלס בעיקרו על ידי הקבוצה האתנית הנוצרית לאו.
אביה, ג'וזף ניאנדוגה, היה האיש הראשון מאסמבו שרכש חינוך מערבי.
גוז'ף התנצר בגיל צעיר ב ולימד בבית הספר המיסיון של האגודה ללימודי בנות בכנסייה.
גרייס שאבה השראה מסיפורי התנ"ך שאביה לימד אותה ומהסיפורים המסורתיים של האזור שסבתה לימדה אותה.
אוגוט למדה בבית הספר לבנות בכנסייה ובתיכון בוטר בנערותה.
בשנים 1949 עד 1953, עברה גרייס הכשרה בסיעוד בבית חולים באוגנדה.
בשנים לאחר מכן היא עבדה בלונדון בבית חולים טומס לאימהות ולילדים.
אוגוט חזרה בשנת 1958 לסיעוד באפריקה ועבדה בבית החולים מסנו שנוהל על ידי האגודה המיסיונרית של כנסייה במחוז קיסומו בקניה.
לאחר מכן עבדה אוגוט באוניברסיטת מקררי בשירותי בריאות הסטודנטים.
גרייס הייתה האישה הראשונה מקניה שפרסמה מאמרים באנגלית.
בנוסף לניסיון התעסוקתי שלה בתחום הבריאות כאחות, אוגוט עבדה בתחומים שונים.
היא עבדה ב-BBC Overseas Service ככותבת, כתסריטאית בתוכנית London calling East and Central Africa, כשדרנית רדיו בשפת לאו, מפתחת קהילה במחוז קיסומו וכאשת יחסי ציבור של חברת אייר אינדיה במזרח אפריקה.
בשנת 1975 עבדה אוגוט כנציגת קניה באספה הכללית של האומות המאוחדות.
בשנה לאחר מכן הפכה לחברה במשלחת הקנייתית לאונסק"ו והייתה יו"ר התאחדות הסופרים של קניה, שהייתה מאלו שהקימו אותו.
בשנת 1983 כיהנה כחברת פרלמנט, אחת מהנשים הבודדות שהיו בתפקיד זה, ועוזרת שר היחידה בקבינט של הנשיא, דניאל ערפ מוי.
בשנת 1959 גרייס אוגוט נישאה לבת'וול אוגוט, פרופסור להיסטוריה, נולדו להם ארבעה ילדים.
הדחף שלה לספר סיפורים והדחף של בעלה לסיפורים מסורתיים של אנשי הלאו השפיעו על קריירת הכתיבה שלה.
בשנת 1962, גרייס אוגוט קראה את סיפורה הקצר "A year of Sacrifice" בכנס אשר עסק בספרות אפריקאית באוניברסיטת מקררי באוגנדה.
במהלכו גילתה כי לא הוצגו בכנס עבודות נוספות של סופרים ממזרח אפריקה, מה שנתן לה מוטיבציה לפרסם את יצירותיה בשפת לאו ובאנגלית.
נוסף על כך, בשנת 1964, הסיפור הקצר "Ward Nine" התפרסם בכתב העת "Transition".
הרומן הראשון של אוגוט "The Promised Land", פורסם בשנת 1966 והתמקד בהגירת העם הלאו ובבעיות אשר התעוררו בעקבות הגירה זו.
גיבוריה הראשיים עולים מניאנזה אשר בטנזניה, בחיפוש אחר אדמות פוריות ועושר.
הסיפור התרכז גם בנושאים של שנאה בין שבטים, מטריאליזם, ותפיסות מסורתיות של נשיות וחובותיהן לבעליהן.
בשנת 1968 יצא לאור "Land Without Thunder", המכיל אוסף של סיפורים קצרים אשר עלילתם מתרחשת ב"לאולנד" העתיקה.
התיאורים של אוגוט, האמצעים הספרותיים והסיפורים "Land Without Thunder" מציעים תובנה חשובה על תרבות לואו במזרח אפריקה הפרה-קולוניאלית.
ברוב סיפוריה של אוגוט, העלילה מתרחשת על רקע אגם ויקטוריה וכוללת בתוכה את מסורתם של אנשי הלאו.
נושא מרכזי אשר בולט ביצירותיה של אוגוט הוא חשיבותם של הפולקלור של אנשי הלואו, המסורות המיתולוגיות והמסורות שבעל פה.
נושא זה נמצא בחזית "The Rain Came", סיפור אשר שקושר לחייה של אוגוט בצעירותה על ידי סבתה, לפיו יש להקריב את בתו של הצ'יף על מנת להוריד גשם.
בנוסף לכך, הסיפורים הקצרים של אוגוט מקשרים בין מושגים ורעיונות של מסורת ומודרניות, ומדגימים את הדומה והשונה בין דרכי המחשבה הישנות והחדשות.
ב"ארץ המובטחת", גיבור הסיפור ששמו אוצ'ולה , חולה במחלה מסתורית שאין לה מרפא ובכל זאת בסוף הוא פונה לרופא על מנת שירפא אותו.
בסיפור זה אוגוט מדגימה את תהליך החשיבה אשר מתערבב עם המסורת וההבנה המודרנית, "רוב הסיפורים שאני מספרת מבוססים על חיי היום יום...אך לבסוף, כשהכנסייה נכשלת ובית החולים נכשל, אנשים תמיד יתנו את מבטחם בדבר שעליו הם סומכים, אשר משתייך לרקע התרבותי האישי שלהם.
זה אולי נדמה לנו כמו אמונה טפלה, אבל אלו שמאמינים הם אלו שמחלימים.
ביום יום, בקהילות מסוימות בקניה, גם הרפואה המודרנית וגם הריפוי המסורתי מתקיימים יחד."
נושא נוסף שמופיע לעיתים קרובות בכל עבודותה של אוגוט הוא נושא האישה והתפקיד הנשי.
לאורך סיפוריה, אוגוט מראה עניין בענייני משפחה, חושפת תפקידים מגדריים נשיים מסורתיים וגם מודרניים, במיוחד במסגרת נישואין ומסורות נוצריות.
את נושא זה ניתן לראות בספר The Promised Land, שבה מתוארות האימהות כמגנות האופציונאליות של ילדיהן והן של מערכות יחסים פטריארכליות דומיננטיות.
מבקרים כגון Maryse Condé טענו שהדגש של אוגוט על חשיבות תפקיד האישה ובנוסף לכך הצגת תאוריה של נשים בתפקידים מסורתיים, יוצר נימה פטריארכלית בכל סיפוריה.
לעומתו, מבקרים אחרים טענו כי ייצוג האישה בעבודותיה של אוגוט מפגינות כוח ויושר.
לדוגמה בספר "The Empty Basket", שם האישה מפגינה אומץ לב לעומת הדמויות הגבריות.
אלו, הדמות הראשית, מתגברת על מצב מסוכן מול נחש, בעוד הגברים מוכים מפאניקה.
רק לאחר שהיא נוזפת ומביישת את הגברים הם מוכנים להרוג את הנחש.
בסיפורים הקצרים של אוגוט, לנשים המוצגות יש לעיתים קרובות תחושת של חובה, כפי שהודגם ב"The Rain Came ", ויצירותיה מדגישות באופן קבוע את הצורך במהות ההבנה במערכות יחסים בין גבר לאישה.
לפני שקניה קיבלה עצמאות והייתה תחת משטר קולוניאלי, אוגוט נתקלה בקשיים בכתיבת ספריה: "אני זוכרת שלקחתי כמה מהסיפורים הקצרים שלי למנהל (מנהל הלשכה לספרות מזרח אפריקה), כולל אחד שפורסם מאוחר יותר ב־"Black Orpheus".
הוא לא הצליח להבין כיצד אישה נוצרייה יכולה לרשום סיפורים כאלה, סיפורי הקרבות, תרופות מסורתיות, במקום כתיבה על הנצרות וישועה.
לפיכך, מעט מאוד כותבים קיבלו עידוד ממפרסמים קולוניאלים שפחדו שהכותבים יהפכו לרדיקלים כלפי המשפט"..
אוגוט התראיינה בשנת 1974 על ידי לי ניקולס לשידור רדיו של "קול אמריקה" ששודר בין 1975 ל-1979 (סדרה של שיחות עם סופרים אפריקאים, מספר 23).
בספריית הקונגרס יש עותק של הראיון המקורי והלא-ערוך.
שלושה רומנים שכתבה פורסמו מאוחר יותר על ידי בעלה בשנת 2018.
אוסף ספריית הקונגרס, וושינגטון הבירה:
קלייר אליז בוצ'ר , הידועה בשם הבמה גריימס (Grimes), היא מוזיקאית קנדית.
סגנון המוזיקה שלה משלב מגוון של סוגות וסגנונות, ביניהם דרים פופ, רית'ם אנד בלוז, מוזיקה אלקטרונית והיפ הופ.
גריימס החלה לפרסם מוזיקה באופן עצמאי בתחילת שנות האלפיים, ומאוחר יותר בשנת 2010 הוציאה את אלבומיה הראשונים, Geidi Primes ו-Halfaxa דרך חברת התקליטים Arbutus Records.
לאחר מכן חתמה גריימס בחברת התקליטים 4AD, וצברה הכרה רחבה יותר עם הוצאת אלבומה השלישי Visions בשנת 2012. האלבום כלל את הסינגלים "Genesis" ו-"Oblivion", וזכה בפרס ג'ונו לאלבום האלקטרוני של השנה.
האלבום הרביעי שלה Art Angels, שיצא לאור בשנת 2015, זכה לאהדה רבה ונכלל ברשימות האלבומים הטובים ביותר לשנה זו על ידי מספר מבקרים.
בשנת 2020 הוציאה גריימס את אלבום האולפן החמישי שלה Miss Anthropocene.
גריימס, נולדה וגדלה בוונקובר שבקנדה לאם שעבדה כתובעת ואב בנקאי.
היא גדלה על ערכי הכנסייה הקתולית ולמדה בתיכון קתולי.
ב-2006, לאחר סיום לימודי התיכון, עברה למונטריאול והחלה ללמוד מדעי המוח באוניברסיטת מקגיל, אך נשרה בטרם סיום הלימודים.
גריימס יצרה בעצמה את עטיפות כל אלבומיה, ובנוסף יצרה איור לכל שיר באלבומה הרביעי Art Angels, המגיעים יחד עם התקליט של האלבום.
הסגנון האמנותי שלה מושפע מאנימה יפנית, מאנגה וקומיקסאים, ביניהם צ'ארלס ברנס ודניאל קלוז.
גריימס עיצבה את המרצ'נדייז שלה, הכוללים חולצות ופוסטרים.
איוריה הוצגו בגלריות אומנות, בין היתר במוזיאון גוגנהיים בילבאו.
בפברואר 2021 מכרה גריימס, באתר המכירות Nifty Gateway, אמנות דיגיטלית של תמונות וקטעי וידאו עם אסימונים חסרי תחליף, בשווי 6 מיליון דולר.
גריימס סיפרה בראיונות על השימוש בסמים ונטילת אמפטמין.
החל משנת 2007 עד 2010, יצאה עם הזמר הקנדי דבון ולש.
בשנת 2018 החלה גריימס לצאת עם יזם הטכנולוגיה אילון מאסק.
ב-4 במאי 2020 נולד בנם, X Æ A-12. רשות האוכלוסין של קליפורניה דחתה את השם הזה עקב החוק במדינה הקובע שרק אותיות אנגליות קבילות למתן שמות, ולא מספרים או סימנים.
לבסוף בני הזוג בחרו בשם "X AE A-XII".
במרץ 2024, נחשף כי גריימס נמצאת במערכת יחסים עם המוזיקאי מתאו מילרי.
האי גריינדר הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה.
אורכו של האי 11 קילומטרים, ורוחבו כ-2 קילומטרים.
האי ממוקם 24 קילומטרים דרומית-מערבית מהאי סטיבנטון.
האי נקרא על שמו של הארי וו.
Grinder), מצי ארצות הברית, שהיה מכונאי מוטס בתחנת מקמרדו בשנת 1967.
גרייט וול מוטורס או GWM היא יצרנית רכב סינית שבסיסה בבאודינג, חביי.
החברה נקראת על שם החומה הגדולה של סין והיא הוקמה בשנת 1984. זוהי יצרנית רכבי פנאי (SUV) וטנדרים הגדולה בסין.
היא מוכרת מכוניות נוסעים ומשאיות תחת המותג Great Wall ורכבי שטח תחת המותגים וויי, בנוסף את רכבי השטח מייצרת גרייט וול תחת המותג טנק ואת המכוניות החשמליות תחת המותג אורה.
בשנת 2016 קבעה GWM שיא מכירות היסטורי של 1,074,471 מכוניות ברחבי העולם, עליה של 26% בהשוואה לשנת 2015.
ביולי 2010, קיבלה חברת המזרח לשיווק מכוניות היתר ממשרד התחבורה לייבא לישראל את רכבי חברת "גרייט וול".
בין הרכבים שייבא היו: הטנדר Steed, מכונית סופר-מיני C10 VOLEEX, והמשפחתית "C30" שייובא ממפעל בבולגריה.
הרכבים לא זכו להצלחה בישראל והייבוא נפסק ב-2015. בספטמבר 2020, הודיעה החברה כי היא בוחנת אפשרות לחדש את ייבוא המותג עם דגמים חשמליים.
בפברואר 2023 החלה יבואנית הרכב כלמוביל למכור את מכונית Funky Cat של יצרנית הרכב אורה מבית גרייט וול מוטורס
גרייט בריטיש ריילווייז; "רכבת בריטניה הגדולה" , הוא גוף ציבורי בבעלות המדינה, שנועד לפקח על התחבורה המסילתית והרכבות בבריטניה.
הארגון יחליף את נטוורק רייל כמפעילת תשתיות הרכבת וכן ישלוט בעבודת הקבלנות הקשורה לתפעול הרכבת, קביעת תעריפים ולוחות זמנים וגביית ההכנסות מתעריפים ברוב אנגליה.
מערכת הזיכיון מחליפה את המערכת הקודמת של זכיינות רכבות נוסעים בבריטניה המנוהלת על ידי משרד התחבורה, אשר קרסה בשנת 2020 במהלך מגפת הקורונה.
פעילות החברה תושתת על פי הפעילות של Transport for London, אשר כולל הפעלת זיכיון במערכות כגון הרכבת העילית של לונדון.
אנדרו היינס וסר פיטר הנדי, המנכ"ל הנוכחי ויו"ר נטוורק רייל בהתאמה, יפקחו על הקמת החברה הלאומית החדשה, כאשר הנדי צפוי לנהל אותה.
החברה צפויה להפוך לפעילה באופן מלא בסוף 2026, כאשר העברת פעילות ניהול הקווים מהמפעילות הפריטיות לידי רכבת בריטניה הגדולה תושלם עד אוקטובר 2027 (עם סיום מכרזי הניהול האחרונים).
מערכת הרכבות של בריטניה נבנתה על ידי חברות פרטיות, אך ב-1947 היא הולאמה באמצעות "חוק התחבורה" ונוהלה על ידי בריטיש רייל (שהייתה ידועה בשם British Railways עד 1965).
ב-1994 החל תהליך של הפרטה מחדש של המערכת, שהושלם ב-1997. קווי רכבות הנוסעים הועברו לידי זכיינים אזוריים, בנפרד משירותי התשתית, ורכבות המטען.
התשתית הייתה בבעלות פרטית והופעלה על ידי ריילטרק משנת 1994 עד 2002, אז הולאמה מחדש והועברה לידי נטוורק רייל.